สวัสดีค่ะ พอดีหนูมีอาการคลื่นไส้อาเจียน ปวดท้องมากๆ อาเจียนออกมาประมาณ 3 ครั้ง ท้องเสียตั้งแต่เมื่อวานตอนเย็นจนถึงตอนนี้ก็ยังท้องเสียอยู่ ตอนนี้รู้สึกอ่อนเพลียมากๆ กินอะไรก็ไม่ได้ ถ้ากินก็จะรู้สึกปวดแน่นท้อง แล้วถ่ายออกมาแทบจะทันที ถ่ายแบบเหลวด้วยค่ะ นอนไม่ได้ อยากรู้ว่าแบบนี้คืออาการของโรคอะไรหรอคะ?
สวัสดีค่ะ อาการคลื่นไส้ อาเจียน ปวดท้องท้องเสียหากเป็นยังไม่เกิน 2 สัปดาห์ ถือเป็นอาการท้องเสียแบบเฉียบพลัน ซึ่งมักเกิดจากอาหารเป็นพิษ หรือ ลำไส้อักเสบแบบเฉียบพลับ สาเหตุส่วนใหญ่เกิดจากการติดเชื้อที่มาจากการกินอาหารหรือดื่มน้ำที่ปนเปื้อนเชื้อโรคหรือพิษของเชื้อโรค หรือจากมือหรือภาชนะที่ใส่อาหารและน้ำดื่มไม่สะอาด เชื้อโรคส่วนใหญ่เกิดจากเชื้อไวรัส หรือแบคทีเรีย ซึ่งมีหลายชนิด ส่วนน้อยอาจเกิดจากเชื้อปรสิตและพยาธิ หรือเชื้อราหากลักษณะของอุจจาระมีมูกปน หรือเป็นมูกปนเลือด หรือมีกลิ่นเหม็นรุนแรง หรือมีอาการปวดบิดหรือปวดเบ่งเวลาถ่าย หรือมีไข้ แนะนำให้ใช้ยาปฎิชีวนะฆ่าเชื้อร่วมด้วย เช่น นอร์ฟลอกซาซิน (norfloxacin) เพื่อให้อาการหายเร็วขึ้น และอาจทานคาร์บอนเสริมร่วมด้วยหากยังคงมีอาการอาเจียน อาจทานยาแก้อาเจียน เช่นยาเมโทโคลพราไมด์ (metoclopramide)เป็นต้นสำหรับอาการแท่นท้อง อาจเกิดจากการมีแก๊สในกระเพาะอาหารและลำไส้มาก รวมถึงอาหารไม่ย่อย ในกรณีนี้อาจทานยาช่วยย่อย หรือยาขับลม เช่นไซเมทิโคน(simethicone) เป็นต้นสำหรับอาการอ่อนเพลีย เกิดจากร่างกายสูญเสียน้ำและเกลือแร่ออกไปทางอุจจาระและการอาเจียน ดังนั้นต้องพยายามดื่มน้ำสะอาดให้มาก และดื่มน้ำเกลือแร่ร่วมด้วยส่วนอาหาร หากทานได้ ก็ให้เลือกทานอาหารอ่อน อาหารที่ย่อยง่าย รสจืดเช่น ข้าวต้ม โจ๊ก แกงจืด หลีกเลี่ยงอาหารที่มีไขมันสูง เช่น ของทอด ของผัด และเนื้อสัตว์ เพราะย่อยยาก แลหลีกเลี่ยงอาหารรสจัด เพราะจะยิ่งทำให้ถ่ายมากขึ้นหากยังคงถ่ายอุจจาระบ่อย ปริมาณอุจจาระมาก และไม่สามารถดื่มน้ำชดเชยได้เพียงพอ ซึ่งสังเกตได้จากการมีริมฝีปากแห้ง ผิวแห้ง เบ้าตาลึก หัวใจเต้นเร็ว ปัสสาวะออกน้อย สีเหลืองเข้ม เป็นต้น หรือมีอาการปวดท้องรุนแรง ควรรีบไปพบแพทย์ เพื่อให้สารน้ำทางหลอดเลือดทดแทนค่ะ